वेलेंटाइन वीक में आज का दिन अपने प्यार को गले लगाने का दिन है। यानी आज 12 फरवरी को प्यार करने वाले मना रहे हैं हग डे। क्या आपको पता है कि गले लगने या लगाने से कुछ जादूई होता है। गले लगाना किसी दवा से कम नहीं है।
आइए इस हग डे हम गले लगने और लगाने के फायदे को जानने की कोशिश करते हैं।
ये हैं गले लगाने के फायदे-
- मिलने से शरीर में कई हार्मोन्स एक्टिवेट हो जाते हैं।
- हार्मोन्स के बढ़ने के कारण ही मूड से लेकर हेल्थ की कई अन्य दिक्कतें भी सही होने लगती हैं।
- गले लगाने से ऑक्सीटोसिन रिलीज होता है जो रोग प्रतिरोधक क्षमता को बढ़ता है।
- इससे सोलर प्लेक्सस चक्र पर दबाव पड़ता है और इससे थाइमस ग्लैंड एक्टिवेट होता है।
- थाइमस ग्लैंड की वजह से शरीर में ब्लड सेल्स बैलेंस्ड कंट्रोल होता है।
- इतना ही नहीं ये स्ट्रेस लेवल को कम करने में कमाल का असर करता है।
इतना ही नहीं अपने चाहने वाले को गले लगाते ही और भी बहुत कुछ होता है जो भावात्मक रूप से जुड़ा है। ये जादू की ये झप्पी इतना कमाल करती है कि एक टूट चूके व्यक्ति को दोबारा आत्मबल दे सकती है।
पेंसिलवेनिया के कार्नेज मेलन विश्वविद्यालय में गले लगाने को लेकर एक रिसर्च किया गया। जिसमें ये बात सामने आयी कि हग करने से इंफेक्शन तक का खतरा कम होने लगता है। इतना ही नहीं आपको जानकर और भी अच्छा लगेगा कि गले लगाने से मानसिक सुकून मिलता है बल्कि करीबियों के होने का विश्वास और भरोसा होता है। ये आत्मविश्वास को बढ़ाता है और व्यक्तित्व के विकास में काफी मददगार होता है।
स्ट्रेस हैं तो अपने प्यार को गले लगाएं
हग करने से हमारे शरीर में कॉर्टिसोल हार्मोन को बढ़ाता है। इतना ही नहीं गले लगाने ऑक्सीटोसिन हार्मोन बढ़ता है और ये लव हार्मोन माना जाता है। यानी इसके बढ़ने से आपको खुशी मिलती है और आप कूल होने लगते हैं। ये हार्मोन तनाव (स्ट्रेस) और अवसाद (डिप्रेशन) से लड़ने में मदद करता है। तो याद रखिए अगर आप टेंशन में हो तो अपने साथी के गले लगा लें या उनके गले जरूर लग जाए।
प्यार से गले लगने पर होता है ये जादू
- हर तरह के स्ट्रेस दूर हो जाते हैं।
- दिल और बीपी की बीमारियां भी दूर होती हैं।
- अगर आपका साथी आपको ऐसे में गले लगा ले तो ब्लड प्रेशर की परेशानी दूर हो सकती है।
- गले लगाने से ब्लड प्रेशर भी घटकर सामान्य स्तर पर आ जाता है।
- ब्लड प्रेशर और दिल की धड़कन होती हैं कंट्रोल
रोग प्रतिरोधक क्षमता बढ़ती है
- गले लागने से रोग प्रतिरोधक क्षमता भी बढ़ती है।
- गले लगाने से कॉर्टिसोल जैसे हार्मोन के कम होता है और इससे स्ट्रेस कम हो जाता है
- गले लगाने से इससे मूड बूस्ट होता है।